open-index/open-wikipedia-markdown huggingface dataset:
Kõrbjärv (Tilsi)

**Kõrbjärv** ( myös *Tilsi Kõrbjärv*) on Virossa Põlvamaalla Põlvan Tilsin kylässä sijaitseva järvi.

## Maantietoa
Kõrbjärv on  pitkä,  leveä, ja sen pinta-ala on . Se muodostunut toisen järven Pikkjärven länsipuolelle peltoalueen reunalle. Järven tilavuudeksi on määritetty , jolloin sen keskisyvyydeksi saadaan . Järven suurin syvyys on  eikä siinä ole saaria. Järven rantaviiva on  pitkä. Järven rannat yleensä loivat, mutta paikoin myös korkeat. Etelärannassa on äkkisyvää ja järven pohjassa on lähteitä. Lounaispäässä rannat ovat soistuneet ja alavat. Rantavedessä pohja on mutaa tai hiekansekaista mutaa. Sen itäpäässä on leikkipaikka ja uimaranta ja näkötorni. Tilsin kylä levittäytyy sen itäpuolelle ja sen rannoilla on kuusi kiinteästi asuttua tilaa. Niille tulee tiet, jotka seuraavat molempia rantoja. Luoteisrannasta alkaa suo, joka jatkuu Orajõelle saakka.

## Luontoarvoja ja vedenlaatu
Vedenväri on kellertävän vihreää ja vesi on kirkasta (näkösyvyys on 2,3 metriä). Vesi on melko pysyvästi lämpötilakerrostunutta. Vesikasvillisuutta tutkittiin vuonna 1961, jolloin tunnistettiin 17 kasvilajia. Kasviplanktonin lajimäärä on vähäinen, mutta eläinplanktonissa on lajirunsautta. Vuonna 1977 järven kalakantaan lukeutui ainakin lahna, ahven, särki, made, pasuri ja törö, sekä vuonna 2003 ilmoitettiin myös suutari ja sorva.

Järvi on Vesipolitiikan puitedirektiivin (VPD) () luokituksen (VRD 5) mukaan veden kovuuden osalta pehmeävetinen ja heikosti klooripitoinen järvi, jonka jonka vedenväri on vaalea ja vesimassa lämpötilakerrostuu joskus (). Järvi luokitellaan limnologisesti kalkkipitoiseksi, kovavetiseksi ja ravinnepitoisuudeltaan eutrofiseksi järveksi.

Tilsi Kõrbjärv 2015 08.jpg|Järvi elokuun illanssuusa 2015.
Kõrbjärv (Tilsi).jpg|kalastajia vuonna 2009.


## Vesistösuhteita
Kõrbjärv sijaitsee Narvanjoen vesistöalueella Emajoen valuma-alueella, jonka Ahja jõen valuma-alueen Orajõen valuma-alueeseen se kuuluu. Järven valuma-alueen pinta-ala on yksi neliökilometri . Suorannan ojat toimivat laskuojana (nimi Mustoja) Orajõgeen . Järven vedenpinnan korkeus on noin  mpy.

## Huomautukset

## Lähteet

## Aiheesta muualla

* andiweb: Tilsi Kõrbjärv Jäärada 2009 (video), YouTube
Akdepen piirikunta

**Akdepen piirikunta** () on hallintoalue Daşoguzin maakunnassa Turkmenistanissa. Sen keskus on Akdepen kaupunki. Vuoden 2022 väestönlaskennan mukaan piirikunnassa oli 340&nbsp;930 asukasta.

Hallintoalueen nimenä oli vuoteen 1993 saakka Leninin piiri. Gurbansoltan ejen piirikunta liitettiin siihen vuonna 2022 ja Garaşsyzlykin piirikunta erotettiin siitä vuonna 2025. 

Amudarjan muodostamalla Horezmin keidasalueella sijaitsevaan piirikuntaan kuuluvat nykyään Akdepen kaupunki, Orazgeldi Ärsaryýewin taajama sekä Agöýlin, Ak bugdaý, Akdepen, Atçapanin, Döwletmämmet Azadyn, Gorkutin, Mollanepesin, Nowruzin, Pagtaçylykin, Sazaklyn, Sähran ja Täzeoban kyläneuvostot (*geňeşlik*). Sen pääelinkeinot ovat keinokasteltu puuvillan ja viljan viljely sekä nautakarjan- ja lampaanhoito. Tärkeimmät vesilähteet ovat Şabatin ja Şamyratin kanavat. Akdepen kaupungissa toimii puuvillanpuhdistamo, mylly ja mattokutomo.

## Lähteet
De’Von Achane

**De’Von Achane** (s. 13. lokakuuta 2001 Missouri City, Texas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Achane edustaa NFL-joukkue Miami Dolphinsia. Ennen NFL-uraansa hän edusti Texas A&M University -yliopiston joukkuetta. Dolphins varasi hänet kolmannella kierroksella 83. varausvuorolla .

Kesäkuussa 2023 Achane teki sopimuksen Dolphinsin kanssa.

Achane on pelannut 44 NFL:n runkosarjan ottelua. Näissä otteluissa hän on 544 juoksuyrityksellä 3&nbsp;057 juoksujaardia ja tehnyt juoksemalla 22 touchdownia. Hänellä on 172 kiinniottoa, 1&nbsp;277 kiinniottojaardia ja 13 kiinniotoilla tehtyä touchdownia. Hän on rähmännyt pallon kolme kertaa. Achane on pelannut yhden NFL:n pudotuspelien ottelun. Tässä ottelussa hänellä on kuudella juoksuyrityksellä yhdeksän juoksujaardia. Hänellä on kolme kiinniottoa ja 21 kiinniottojaardia. Hänet on valittu yhden kerran Pro Bowl -tähdistöotteluun. 

## Huomautukset

## Lähteet
Swaraj (traktori)

**Swaraj** on intialainen traktorimerkki, jonka omistaa teollisuusyritys Mahindra & Mahindra. Swaraj on Intian toiseksi suurin traktorimerkki.

Swaraj on syntynyt Intian liittovaltion hallinnon projektista kehittää omaa työkonevalmistusta. 1960-luvulla perustettiin Punjab Tractor -yhtiö, joka alkoi valmistaa traktoreita. Swaraj-merkki syntyi vuonna 1974. Mahindra & Mahindra osti Punjab Tractorsin vuonna 2007 ja otti Swaraj-tuotemerkin valmistuksen haltuunsa.

## Lähteet
Göroglyn piirikunta

**Göroglyn piirikunta** () on hallintoalue Daşoguzin maakunnassa Turkmenistanissa. Sen keskus on Göroglyn kaupunki. Vuoden 2022 väestönlaskennan mukaan piirikunnassa oli 164&nbsp;894 asukasta.

Hallintoalueen nimenä oli vuoteen 2002 saakka Tagtan piirikunta. Siihen kuuluvat Göroglyn kaupunki sekä Aksaraýn, Annagylyç Ataýewin, Balyş Öwezowin, Bedirkentin, Bereketin, Durdy Gylyçin, Garagumin, Hüdük Myradowin, Magtymgulyn, Türkmenistanin, Türkmenýolyn, Ýagtylykin, Yzmykşirin ja Zamanin kyläneuvostot (*geňeşlik*). Kyliä on yhteensä 73. Kaupunkiväestön osuus on 16,2 prosenttia.

Piirikunta sijaitsee Amudarjan muodostaman Horezmin keidasalueella, joka rajoittuu Karakumin aavikkoon. Sen pääelinkeinot ovat puuvillan ja viljan viljely, nautakarjan ja lampaiden kasvatus sekä silkinviljely. Göroglyn kaupungissa toimii puuvilla- ja elintarviketeollisuutta.

## Lähteet
Zach Charbonnet

**Zachariah Charbonnet** (s. 8. tammikuuta 2001 Bellflovweer, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Charbonnet edustaa NFL-joukkue Seattle Seahawksia. Ennen NFL-uraansa hän edusti Michiganin yliopiston ja Los Angelesin Kalifornian yliopiston joukkueita. Seahawks varasi hänet toisella kierroksella 52. varausvuorolla .

Heinäkuussa 2023 Charbonnet teki tulokassopimuksen.

Charbonnet on pelannut 49 NFL:n runkosarjan ottelua. Näissä otteluissa hänellä on 427 juoksuyrityksellä 1 761 juoksujaardia ja 21 juoksemalla touchdownia. Hänellä on 95 kiinniottoa, 693 kiinniottojaardia ja yksi kiinniotolla tehty touchdown. Hänellä on yksi rähmäyksen palautus. Charbonnet om pelannut yhden NFL:n pudotuspelien ottelun. Tässä ottelussa hänellä on viidellä juoksuyrityksellä 20 juoksujaardia. 

## Huomautukset

## Lähteet
Kaukola (Rauma)

**Kaukola** on pieni kylä, joka sijaitsee Raumalla entisen Lapin kunnan alueella. Kylän läpi virtaa Lapinjoki ja kylän postinumero alue on 27230 jossa asuu noin 2370 ihmistä. 

## Lähteet
Kaavin kunnanvaltuusto

**Kaavin kunnanvaltuusto** on Pohjois-Savon maakunnassa sijaitsevan Kaavin kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 17 paikkaa, joista keskustalla ja kristillisdemokraateilla on kummallakin hallussa kuusi paikkaa valtuustokaudella 2025–2029.

Kunnanvaltuuston puheenjohtajana nykyisellä valtuustokaudella toimii Marko Voutilainen (kd.). Ensimmäinen varapuheenjohtaja on Arto Nykänen (kesk.) ja toinen Pasi Pitkänen (kd.).

## Koostumus vaaleittain

## Valtuutetut
### Kausi 2025–2029
Vuoden 2025 kuntavaaleissa Kaavilla oli 31 ehdokasta, joista 17 valittiin valtuustoon. Vaalien voittaja Kaavilla oli kristillisdemokraatit, joka sai 31 prosentin kannatuksen ja kuusi valtuustopaikkaa. Tämä nosti puolueen Kaavin suurimmaksi keskustan rinnalle, joka myöskin sai kuusi valtuustopaikkaa. Suurimman häviön koki perussuomalaiset, jotka menettivät kaikki neljä paikkaa kannatuksen laskettua neljään prosenttiin edellisistä kuntavaaleista. Valitun valtuuston keski-ikä on 54,9 vuotta.

Kaavin kunnanvaltuustoon valittiin vaaleissa seuraavat jäsenet kaudelle 2025–2029:

## Lähteet
*
*
*
*
*
*
*

### Viitteet
Pascal Tigri

**Pascal Éloge Tigri** on beniniläinen upseeri, joka tunnetaan 7. joulukuuta 2025 epäonnistuneen Beninin vallankaappausyrityksen johtajana. Hän on arvoltaan everstiluutnantti Beninin kansalliskaartissa.

Pascal Tigri on peräisin huomattavasta suvusta Beninin luoteisosassa, Tanguiétassa. Hän oli Bembèrèkèn sotilasakatemian kadetti, koulutukseltaan tykistöupseeri. Hän toimi Beninin kansalliskaartissa everstiluutnanttina 3. aseidenvälisen ryhmän komentajana vuodesta 2023 alkaen.

Tigri osallistui operaatio Miradoriin, joka käynnistettiin vuonna 2022 osana terrorismin vastaista taistelua jihadisti-iskujen lisääntymisen jälkeen Luoteis-Beninissä.

## Toiminta vallankaappauksessa
Esiintyessään Beninin televisiossa Tigri käytti ryhmästään nimeä ”Sotilaskomitea uudelleenjärjestelyä varten”. Ryhmä ilmoitti olevansa vastuussa vallankaappausyrityksestä.

Vallankaappaajat ilmoittivat Beninin televisiossa pitämässään puheessa perustuslain kumoamisesta ja instituutioiden valtaamisesta armeijan toimesta. Kapinalliset syyttivät presidentti Patrice Talonia ja hänen hallintoaan useista ylilyönneistä, kuten Pohjois-Beninin turvallisuustilanteen jatkuvasta heikkenemisestä, sekä useiden rintamalla kaatuneiden aseveljien ja erityisesti heidän perheidensä tilanteen laiminlyönnistä.

Maan rajat ilmoitettiin suljetuiksi. Mikään ilmoituksista ei kuitenkaan pitänyt paikkaansa. Beninin yleisradion tilojen valtaamisen jälkeen Tigrin joukot siirtyivät noin 8,5 kilometriä Cotonoun keskustasta länteen olevalle kasarmialueelle. 

## Pako
Tigri ja hänen avustajansa siirtyivät kasarmilta siviilipukuisina henkilöautoon ja moottoripyöriin suuntana Togo. Sen jälkeen Nigerian lentokoneet pommittivat kasarmia. Beninin tiedustelun mukaan Tigri oli vallankaappausyrityksen jälkeisenä päivänä Loméssa. 

Sieltä heille myönnettiin kulku lentoteitse ensin Ouagadougouhun Burkina Fasoon ja sitten Niameyhin, Nigeriin. Tigrin läsnäolo Niameyssa on ollut tiedustelupalvelun keskipiste Länsi-Afrikassa.

Vallankaappauksen epäonnistuttua Beninin viranomaiset etsintäkuuluttivat Pascal Tigrin, sekä syrjäyttämisyritykseen osallistuneet kapteeni Ousmane Samaryn ja kapteeni-majuri Sambieni Castron. Pascal Tigrin vanhempi veli, entinen ministeri ja Demokraattien varapuheenjohtaja Allassane Tigri pidätettiin tutkintavankeuteen 29. tammikuuta 2026. Häntä syytetään valtion auktoriteetin horjuttamisesta, osallisuudesta murhaan ja maanpetokseen. Pidätys on osa epäonnistuneen vallankaappauksen jälkeen aloitettuja oikeudellisia tutkimuksia.  

## Lähteet
Rohdainen (Rauma)

**Rohdainen** on pieni kylä entisen Lapin kunnan alueella Raumalla Satakunnan maakunnassa, noin neljä kilometriä Lapinkylän kirkolta itään, valtatien 12 eteläpuolella. Kylän lounaispuolella virtaa Lapinjoki.

Kuningatar Kristiina osoitti vuonna 1651 Rohdaisista läänityksen ruotsalaissyntyiselle kapteeni Konrad von Gerttenille, joka on haudattu Rauman kirkkoon. Vuonna 1653 kylään rakennettiin säterikartano. Kylän talojen maat liitettiin myöhemmin kartanoon. Rohdaisista on säilynyt Lapin vanhin tiluskartta vuodelta 1692, johon nykyinen Rohdaisten tie on jo merkitty, samoin nykyinen Pajanpolku on osittain sama vuoden 1692 kartan tielinjan kanssa. Karttaan merkitty tila on nykyisen Ali-Rohdaisten tilan kohdalla.

## Lähteet
Kulju (Rauma)

**Kulju** on pieni noin 30 ihmisen kylä Raumalla entisen Lapin kunnan alueella noin neljä kilometriä Lapin keskustasta. Kuljun postinumeroalue on 27230.

## Lähteet
Mäentaka (Rauma)

**Mäentaka** on pieni kylä Raumalla entisen Lapin kunnan alueella Euran rajalla. Kylä on Kodiksamin kanssa samassa postinumero alueella, joka on 27250. Postinumero alueella asuu noin 103 ihmistä.

## Lähteet
Boldumsazin piirikunta

**Boldumsazin piirikunta** () on hallintoalue Daşoguzin maakunnassa Turkmenistanissa. Sen keskus on Boldumsazin kaupunki. Vuoden 2022 väestönlaskennan mukaan piirikunnassa oli 257&nbsp;496 asukasta.

Hallintoalueen nimenä oli vuoteen 1993 saakka Kalininin piiri. Vuonna 2022 siihen liitettiin Gubadagin piirikunta, joka erotettiin jälleen omaksi piirikunnakseen vuonna 2025. Boldumsazin piirikuntaan kuuluvat sen jälkeen Boldumsazin kaupunki sekä 10 ýyl abadanlykin, Almalykin, Aşgabatin, Garaşsyzlykin, Guýanagyzin, Guwanç Atamedowin, Medeniyetin, Rowaçlykin ja Zähmetkeşin kyläneuvostot (*geňeşlik*).

Piirikunta sijaitsee Amudarjan muodostamalla Horezmin keidasalueella ja rajoittuu Uzbekistaniin kuuluvaan Karakalpakstanin tasavaltaan. Sen läpi kulkee Urganchin, Daşoguzin ja Beineun välinen rautatie. Asukkaiden pääelinkeinot ovat keinokasteltu puuvillan ja viljan viljely, karjanhoito, silkinviljely ja puutarhanhoito. Boldumsazin kaupungissa toimii puuvillanpuhdistuslaitos.

## Lähteet
Šubra Balulah as-Sakhawiya

**Šubra Balulah as-Sakhawiya** () on kylä Egyptin al-Gharbiyyan kuvernementissa. Kylä tunnetaan maan jasmiininviljelyn keskuksena. Aitojasmiinia käytetään hajusteiden valmistuksessa.

## Maantiede

Šubra Balulah as-Sakhawiya sijaitsee Egyptin Gharbiyyan kuvernementissa Niilin suistossa noin 100 kilometriä Kairosta pohjoiseen. Kylään viitataan usein lyhyemmällä nimellä Šubra Balulah.

## Jasmiini
Šubra Balulah as-Sakhawiyaa ympäröivä seutu on jasmiininviljelyn keskus. Jasmiineja käytetään hajusteiden valmistamiseen. Šubra Balulah as-Sakhawiyassa jasmiinin ja tarkemmin aitojasmiinin viljely aloitettiin 1950-luvulla. Nykyisin Egyptissä tuotetaan noin 60&nbsp;% hajusteeksi päätyvästä jasmiinista ja suurin osa Egyptin tuotannosta viljellään Šubra Balulah as-Sakhawiyan lähialueella. Suurin osa kylän asukkaista saa elantonsa jasmiininviljelyksestä. Satokausi ajoittuu kesäkuun ja joulukuun välille. Jasmiininkukat keräillään kukinnan alkaessa yöllä, sillä puhkeavat kukat menettävät tuoksunsa nopeasti auringossa päivän aikana. Viljelyyn on liittynyt myös lapsityövoiman käyttöä. Maanviljelyn ohella kylään on pyritty kehittämään matkailua.

## Lähteet
Kamerakierros

**Kamerakierros** oli Suomen Television varhaisvuosien ajankohtaisohjelma, nykyisten Yleisradion tv-uutisten edeltäjä. Se pohjautui tuotantotavaltaan ja tyyliltään elokuvateatterinäytösten alussa esitettyihin uutisfilmikoosteisiin (mm. Finlandia-katsaus), jotka television tuloon asti olivat ainoa liikkuvaan kuvaan pohjautuva uutismedia Suomessakin. Kansallisen audiovisuaalisen instituutin ylläpitämä Ritva-tietokanta kertoo varhaisimman *Kamerakierroksen* televisioesityksen tapahtuneen 9. huhtikuuta 1957, vain kuukautta myöhemmin kuin Yleisradion koelähetykset aloitettiin. *Kamerakierrosta* alettiin lähettää säännöllisesti joka arki-ilta 1. syyskuuta 1959 alkaen, mitä pidetään suomalaisten televisiouutisten alkuna.

*Kamerakierrokset* kuvattiin aidoilla tapahtumapaikoilla elokuvafilmille ja äänitettiin magnetofonilla, koska raskaita televisiokameroita voitiin tuolloin käyttää vain kirkkaasti ja tasaisesti valaistuissa tv-studioissa eikä videotallennus ollut vielä yleistynyt. Uutispätkät saatettiin filmata myös ilman ääntä niin, että selostajaääni ja mahdollinen taustamusiikki lisättiin niihin myöhemmin, usein vasta suorassa lähetyksessä.

Filmikuvausryhmät kiersivät Suomen eri paikkakunnilla, mutta usein journalistinen taso oli vaatimatonta niin, että tallennettu materiaali saattoi koostua esimerkiksi paikallisen kunnanjohtajan vapaasta esitelmöinnistä. Myös miltei kaikki ulkomailta saatu kelvollinen kuvamateriaali päätyi lähetyksiin. Ulkomaiset viihteellisemmät uutispätkät saattoivat esitellä esimerkiksi uusinta muotitanssia tai -lelua, kuten hulavannetta.

*Helsingin Sanomien* televisioarvostelija nimimerkki Oculus kirjoitti elokuussa 1961: ”Kamerakierroksen paluuta kuvaruutuun kesäloman jälkeen tervehtii varmasti ilolla jokainen tv-katsoja, onhan se jatkuvista ohjelmista kiistaton ykkönen.”

## Lähteet
Garaşsyzlykin piirikunta

**Garaşsyzlykin piirikunta** () on hallintoalue Daşoguzin maakunnassa Turkmenistanissa. Sen keskus on Andalypin kaupunki. Piirikunnan pinta-ala on 8&nbsp;943,78 neliökilometriä.

Hallintoalue tunnettiin aiemmin Ýylanlyn piirikuntana. Vuonna 2004 se nimettiin Saparmyrat Nyýazowin äidin mukaan Gurbansoltan ejen piirikunnaksi, joka liitettiin Akdepen piirikuntaan vuonna 2022. Hallintoalue perustettiin uudelleen Garaşsyzlykin piirikuntana vuonna 2025. Siihen kuuluvat Andalypin kaupunki, Rejepguly Ataýewin taajama sekä Agzybirlikin, Ak altynin, Altyn toprakin, Gyzyltakyrin, Magtymguly Garlyýewin, Nurmuhammet Andalypin, Şabatin, Sapyş Çerkezowin, Sazandan, Täzezamanin ja Üçkepderin kyläneuvostot (*geňeşlik*). 

Piirikunnan pääelinkeinot ovat puuvillan ja viljan viljely, nautakarjan- ja lampaanhoito sekä silkinviljely. Andalypissa toimii puuvillanpuhdistamo ja posliinitehdas. Sen lähistöllä sijaitsee Daşoguzin kivennäisvesiparantola.

## Lähteet
Laurentius Andreæ

**Laurentius Andreæ** (noin 1470 – 1552) oli ruotsalainen pappi, arkkidiakoni ja kuningas Kustaa Vaasan kansleri.

Opiskeltuaan Skarassa, Uppsalassa ja Rostockissa Laurentius valmistui 1498 maisteriksi Leipzigissä. Vuonna 1505 hän oli pappina Strängnäsin hiippakunnassa. Hän oli käynyt Roomassa kolme kertaa, viimeksi 1509. Hänestä tuli Strängnäsin tuomiokapitulin arkkidiakoni. Kun Olaus Petri saarnasi puhdistettua oppia, Laurentius hyväksyi hänen näkemyksenä ja otti hänet suojiinsa.

Strängnäsin valtiopäivillä 1528 vasta valittu kuningas Kustaa Vaasa tutustui Laurentiukseen, nimitti hänet kanslerikseen, uskoi hänelle 1524 Uppsalan arkkidiakonin viran ja paikan valtioneuvostossa. Vaikutusvaltaisessa asemassa Laurentius suunnitteli koko sen kirkollisten ja valtiollisten olojen muutoksen, joka Ruotsissa toteutettiin 1520-luvulla mutta pysyi itse syrjässä ja jätti päätöksenteon kuninkaalle. Tuntien omasta kokemuksesta paavin kuurian hän osasi johtaa niitä paavin ja Ruotsin hallituksen välisiä neuvotteluja, joiden seurauksena oli välien täydellinen rikkoutuminen 1524. Vedoten luterilaiseen kirkkokäsitykseen, jonka mukaan maallinen esivalta oli ainoa valtiollinen hallitusvalta, Laurentius perusteli 1524 Vadstenan luostarin munkeille lähettämässään kirjeessä valtion oikeutta verottaa kirkkoa, ja samasta periaatteesta hän piti kiinni kiistoissa, joita seuraavina vuosina käytiin Linköpingin piispaa Hans Braskia, arkkipiispaa ja muita vanhan kirkkojärjestyksen kannattajia vastaan. Västeråsin valtiopäivillä 1527 päätetty kirkon omaisuuden ottaminen valtion haltuun toteutti Laurentiuksen periaatteita käytännössä.

Laurentiuksen kirkolliseen ohjelmaan sisältyi myös rajat, joita uudistukset eivät saaneet ylittää. Historiallisesti syntyneistä oloista ja laitoksista oli säilytettävä se, mikä oli säilyttämisen arvoista, eikä hän suostunut kaikin osin noudattamaan saksalaisia esikuvia. Hänen ansiostaan Ruotsin kirkossa säilyi apostolinen suksessio. Tämä maltillisuus katkaisi hänen oman uransa. Kun hän ei voinut kannattaa kuninkaan pyrkimyksiä itsevaltiuteen kirkollisellakin alueella, hän menetti 1531 kanslerin paikan, ja 1539 hänen ja kuninkaan välit katkesivat kokonaan. Taisteltuaan Uppsalan kokouksessa 1539 yhdessä Olaus Petrin kanssa Ruotsin kirkon kansallisen erityisyyden ja vapauden puolesta kuninkaan uudistus- ja valtapyrkimyksiä vastaan hän joutui Olaus Petrin kanssa syytteeseen valtiorikoksesta ja hänet tuomittiin 2. tammikuuta 1540 miekalla mestattavaksi. Kuningas armahti molemmat, mutta Laurentius menetti lähes koko omaisuutensa sakkoina kuninkaan rahastoon. Hän eli sen jälkeen hiljaisuudessa Strengnäsissä.

Ainoassa painetussa kirjoituksessaan *Een kort undervisning om troona och godha gerningar* (1528) Laurentius esittelee luterilaisen opin pääkohtia.

## Lähteet

## Aiheesta muualla
Jorma Wartiovaara

**Jorma Juhani Wartiovaara** (s. 25. heinäkuuta 1938 Helsinki) on suomalainen lääkäri ja emeritusprofessori.

Wartiovaaran vanhemmat olivat suurlähettiläs Otso Wartiovaara ja Maine Helmi Kaarina Alanen. Hänen puolisonsa 1964–1988 oli Kirsti Anna Tuulikki Hyvärinen (k. 1996), vuonna 1992 hän avioitui Satu Kyllikki Koskimiehen kanssa. Wartiovaara tuli ylioppilaaksi Helsingin normaalilyseosta 1956 ja valmistui Helsingin yliopistosta lääketieteen lisensiaatiksi 1964. Lääketieteen ja kirurgian tohtoriksi hän väitteli siellä 1966.

Wartiovaara oli Valtion lääketieteellisen toimikunnan tutkimusassistentti 1964–1966 ja nuorempi tutkija 1966–1969 ja Suomen Akatemian nuorempi tutkija 1973–1974 ja vanhempi tutkija 1975–1977. Helsingin yliopistossa hän oli patologian laitoksen assistentti 1970–1972, solubiologian dosentti 1970–1978, biologian apulaisprofessori 1978–1988, elektronimikroskopian laitoksen johtaja 1970–1995 ja professori 1988–1995 ja biotekniikan instituutin tutkimusjohtaja ja professori 1996–2003. Hänellä on ollut myös useita kotimaisia ja kansainvälisiä asiantuntija- ja luottamustehtäviä. Wartiovaara tunnetaan myös taidemaalarina.

## Lähteet
Punkaharjun kunnanvaltuusto

**Punkaharjun kunnanvaltuusto** oli Etelä-Savon maakunnassa sijainneen Punkaharjun kunnan ylin päättävä elin, jonka jäsenet eli valtuutetut valittiin kuntavaaleissa neljän vuoden välein. Kaudella 2009–2012 kunnanvaltuustossa oli 21 paikkaa, joista kymmenen oli keskustan hallussa. Toiseksi suurin puolue oli SDP. Valtuuston toiminta lakkasi Punkaharjun liityttyä Kerimäen kanssa Savonlinnan kaupunkiin 1. tammikuuta 2013.

## Koostumus vaaleittain

## Vaalitulokset ja valtuutetut
### Kausi 2009–2012
Vuoden 2008 kunnallisvaaleissa Punkaharjulla asettui ehdolle 46 ehdokasta. Valtuustoon valittiin nyt 21 valtuutettua, eli kuusi vähemmän kuin viime vaaleissa. Kokoomuksen kannatus nousi noin kuusi prosenttiyksikköä ja sai kaksi lisäpaikkaa valtuustoon. Sosiaalidemokraatit menetti kaksi paikkaa ja keskusta yhden. Vain sosiaalidemokraattien kannatus laski hieman viime kuntavaaleista. Kristillisdemokraattien äänet eivät riittäneet pitämään edellisissä vaaleissa saatua paikkaa ja täten putosi valtuustosta. Yksi ehdokas oli myös Vihreällä liitolla, joka ei päässyt valtuustoon. Punkaharju Ryhmä ei perustanut yhteislistaa enää vuoden 2008 kuntavaaleissa.

Punkaharjun valtuustoon valittiin vaaleissa seuraavat jäsenet sen viimeiseksi jääneelle kaudelle 2009–2012:

## Lähteet
*
*
*
*
*
*
*
*

### Viitteet
Calhoun (Georgia)

**Calhoun** on kaupunki Yhdysvaltojen Georgian osavaltiossa Gordonin piirikunnassa. Kaupunki on piirikunnan hallinnollinen keskus. Vuonna 2020 Calhounin asukasluku oli 16&nbsp;949.

## Maantiede

Calhoun sijaitsee Yhdysvaltojen Georgian osavaltion luoteisosassa Gordonin piirikunnassa. Appalakien Blue Ridge Mountains-vuoret alkavat kohota kaupungista itään. Kaupungista länteen sijaitsevat Horn- ja Johns Mountain. Itse kaupungin rajojen sisällä sijaitsevat kukkulat Boulevard Heights ja Mount Alto.

## Historia

Nykyisen Calhounin alueen alkuperäisasukkaita eli intiaaneja olivat cherokeet. Cherokeet pakkosiirrettiin nykyiseen Oklahomaan kyynelten tiellä vuosina 1838–1839. Rautatien varrelle muodostunut Calhoun sai nimensä ja aseman Gordonin piirikunnan keskuksena yleisellä äänestyksellä vuonna 1850. Nimi on johdettu Yhdysvaltain varapresidentti ja Etelä-Carolinan senaattori John C. Calhounista. Yhdysvaltain sisällissodan aikana vuonna 1864 kenraali William T. Shermanin johtamat Unionin joukot hyökkäsivät Calhounin kautta kohti Atlantaa. Calhounin kautta kulkenut rautatie oli tärkeä huoltoreitti Shermanin eteneville joukoille. Shermanin päämaja Calhounissa eli Oakleighin talo toimii nykyisin Gordonin piirikunnan historiallisen seuran tilana.

Calhoun kasvoi myöhemmin liikenneväylien ja teollisuuden kehttymisen kautta. Vuonna 1907 perustettiin tekstiilitehdas Echota Cotton Mills. Calhoun on edelleen alueen tekstiiliteollisuuden keskus. Vuonna 1917 Calhouniin saapui silloinen Dixie Highway eli nykyinen U.S. Route 41. Vuosisadan puolivälillä valmistui edelleen Interstate 75, joka yhdisti Calhounia Atlantaan ja Chattanoogaan. Julkinen koulujärjestelmä saapui vuonna 1902 ja vuonna 1997 avautui Georgia Northwestern Technical Collegen Gordonin piirikunnan kampus. Vuonna 2000 kesksutaan avattiin entisessä 1930-liuvun hotellissa toimiva Harris Arts Center.

## Väestö
Yhdysvaltojen vuoden 2020 väestönlaskennan mukaan Calhounin asukasluku oli 16&nbsp;949. Vuonna 2010 vastaava lukema oli 15&nbsp;650. Vuonna 2020 asukkaista valkoisia oli 65,5&nbsp;%, mustia 7,5&nbsp;%, latinoja 24,8&nbsp;% ja intiaaneja 1&nbsp;%. 10,6&nbsp;% oli syntynyt ulkomailla. Kotitalouksien keskimääräiset vuotuiset ansiot vuosina 2020–2024 olivat 58&nbsp;750&nbsp;$. 14,1&nbsp;% eli köyhyysrajan alapuolella.

## Lähteet
Gubadagin piirikunta

**Gubadagin piirikunta** () on hallintoalue Daşoguzin maakunnassa Turkmenistanissa. Sen keskus on Gubadagin kaupunki. Piirikunnan pinta-ala on 668,95 neliökilometriä.

Hallintoalueen nimenä oli vuoteen 1993 saakka Telmanin piiri. Gubadagin piirikunta liitettiin Boldumsazin piirikuntaan vuonna 2022, mutta se perustettiin uudelleen vuonna 2025. Siihen kuuluvat Gubadagin kaupunki, Gökçägen taajama sekä Abadanlykin, Akýaýlan, Amyderýan, Babadaýhanin, Baýdakin, Bereketlin, Bitarap Türkmenistanin, Çowdurin, Gubadagin, Gökýaýlan, Jeýhunin ja Ýaşlykin kyläneuvostot (*geňeşlik*).

Amudarjan muodostamalla Horezmin keidasalueella sijaitsevan piirikunnan pääelinkeinot ovat puuvillan, viljan ja vihannesten viljely, karjanhoito ja silkinviljely. Lisäksi tuotetaan rakennusmateriaaleja. Gubadagin kaupungissa toimii puuvillanpuhdistamo.

## Lähteet
Käsipallon miesten Euroopan-mestaruuskilpailut 2026

**Käsipallon miesten Euroopan-mestaruuskilpailut 2026** pelattiin Tanskassa, Norjassa ja Ruotsissa 15. tammikuuta – 1. helmikuuta. Kisakaupunkeina olivat Tanskan Herning, Norjan Bærum sekä Ruotsin Malmö ja Kristianstad. Mukana oli 24 joukkuetta.

Mitali- ja sijoitusottelut pelattiin Herningissä. Mestaruuden voitti Tanska, hopeaa sai Saksa, ja pronssille sijoittui Kroatia.

Turnauksen arvokkaimpana pelaajana palkittiin Tanskan Mathias Gidsel, parhaana puolustuspelaajana Portugalin Salvador Salvador ja parhaana nuorena pelaajana Portugalin Francisco Costa. Tähdistökentälliseen seitsemälle pelipaikalle valittiin Saksan maalivahti Andreas Wolff, Norjan August Pedersen, Tanskan Simon Pytlick, Islannin Gísli Kristjánsson, Portugalin Francisco Costa, Kroatian Mario Šoštarić ja Saksan Johannes Golla.

### Mitali- ja sijoitusottelut (Herning)
#### Sijat 5–6

#### Välierät

#### Pronssiottelu

#### Loppuottelu

Lähde: 

## Loppusijoitukset

## Lähteet
HMS Oceanway

**HMS Oceanway** (viirinumero F143) oli Yhdistyneen kuningaskunnan merivoimien maihinnousualus () toisessa maailmansodassa.

## Valmistus
Alus tilattiin lend-lease-sopimuksen nojalla Yhdysvalloista Newport Newsistä Virginiasta Newport News Shipbuilding and Dry Dock Companyltä, missä köli laskettiin 23. heinäkuuta 1943. Alus laskettiin vesille 29. joulukuuta 1943 ja otettiin palvelukseen 29. maaliskuuta 1944 ensimmäisenä päällikkönään Nigel Adrian Fitzhardinge Kingscote.

## Palvelus
Alus kuljetti muun muassa 17 Normandian maihinnousussa Omaha-rannalla vaurioitunutta LCM(3)-maihinnousualusta takaisin Plymouthiin.

Kuninkaallinen laivasto palautti 1947 aluksen Yhdysvalloille.

## Foudre
Yhdysvallat luovutti 1952 aluksen MDAP-sopimuksen nojalla Ranskalle. Alus liitettiin Ranskan laivastoon nimellä *Foudre*. Ranskan laivasto aseisti aluksen uudelleen. Sille asennettiin yksi 105 millimetrin tykki, kaksi 120 millimetrin kranaatinheitintä, kaksi kaksiputkista 40 millimetrin Boforsia ja neljä 20 millimetrin Oerlikonia. Aluksen telakkakannelle voitiin sijoittaa kaksi LCT(3)-maihinnousualusta. Alus poistettiin laivastoluettelosta 1969.

## Lähteet
*

### Viitteet
Kardragträsket

**Kardragträsket** tai **Kardtragträsket** on Uudellamaalla Porvoossa  Kardragin lähellä sijaitseva järvi.

## Maantietoa
Järvi on 410 metriä pitkä, 330 metriä leveä, ja sen pinta-ala on 8,7 hehtaaria. Järvellä ei ole kartan mukaan saaria.  Sen rantaviivan pituus on 1,2 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka välialueeseen 81V038 se kuuluu. Järven vedenpinnan korkeus on 11,8 metriä mpy. (N2000).

## Lähteet
Briffons

**Briffons** () on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 58 kilometriä Riomin kaupungista lounaaseen.

Kunta sijaitsee 950 metrin korkeudessa sijaitsevalla tasangolla ja tarjoaa näkymät Chaîne des Puys -vuorille ja Puy de Sancy -vuorelle. Kunnan pinta-alasta on puolet metsää ja puolet viljelysmaata. Kunnan pääelinkeino on maatalous, johon kuuluu lypsy- ja lihakarjan kasvatusta sekä jonkin verran lampaiden kasvatusta.

Kunnan keskustassa oleva Sainte-Madeleinen kirkko on peräisin 1100-luvulta, ja se oli tuolloin riippuvainen läheisestä Port-Dieun luostarista. Kirkko rakennettiin lähes kokonaan uudelleen 1400-luvulla. Tuolloin säilytettiin laivan romaaniset tuet, kuten pylväät, kapiteelit ja terävät tynnyriholven kaaret. Sen sijaan ulkokuori rakennettiin goottilaisen tyylin mukaiseksi. Kellotorni rakennettiin uudelleen vuosina 1872-1873, ja Maria Magdaleenaa kuvaavat lasimaalaukset valmisti lasintekijämestari Félix Gaudin vuonna 1886.

## Lähteet

## Aiheesta muualla
Euclea

**Euclea** on eebenpuukasvien heimoon kuuluva suku. Sen levinneisyysalue kattaa Afrikan itäiset ja eteläiset osat.

## Lajeja
* *[[Euclea crispa]]*
* *[[Euclea divinorum]]*
* *[[Euclea natalensis]]*
* *[[Euclea racemosa]]*
* *[[Euclea schimperi]]*
* *[[Euclea undulata]]*

## Lähteet
Hemviken (järvi Porvoossa)

**Hemviken**  on Uudellamaalla Porvoossa  Tirmon lähellä sijaitseva lampi.

## Maantietoa
Lampi on 450 metriä pitkä, 240 metriä leveä, ja sen pinta-ala on 7,7 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.

## Vesistösuhteet
Lampi sijaitsee Suomenlahden rannikkoaluessa (vesistöaluetunnus 81), jonka välialueeseen 81V038 se kuuluu. Lammen vedenpinnan korkeus on 0,6 metriä mpy. (N2000).

## Lähteet
Odilon Kossounou

**Odilon Kossounou** (s. 4. tammikuuta 2001 Abidjan) on norsunluurannikkolainen jalkapalloilija. Hän on pelipaikaltaan keskuspuolustaja ja pituudeltaan 191-senttimetrinen. Hän edustaa italialaista Atalantaa. Hän on pelannut ammattilaisurallaan Italian lisäksi Ruotsissa, Belgiassa ja Saksassa. Hän on pelannut Norsunluurannikon A-maajoukkueessa vuodesta 2020.

Kossounou siirtyi kotimaastaan ruotsalaisseura Hammarbyhyn vuoden 2019 alussa. Hän pelasi puolen vuoden aikana yhdeksän pääsarja Allsvenskanin ottelua. Kaudet 2019–2021 hän edusti Belgiassa Club Bruggea ja pelasi 40 Jupiler Pro Leaguen ottelua, joissa hän teki yhden maalin. Hän voitti molemmilla kausilla liigamestaruuden. Kausina 2021–2024 Kossounou pelasi saksalaisessa Bayer Leverkusenissa 73 Bundesliigan ottelua ja teki niissä yhden maalin. Vuonna 2024 hän voitti liigamestaruuden ja Saksan cupin. Kaudella 2024–2025 hän pelasi lainalla italialaisseura Atalantassa 18 Serie A -ottelua. Kaudeksi 2025–2026 hän siirtyi Atalantan omistukseen. Hän teki marraskuussa 2025 ensimmäisen Serie A -maalinsa.

Kossounou pelasi Norsunluurannikon A-maajoukkueessa ensimmäisen kerran elokuussa 2020 ystävyysottelussa Belgiaa vastaan. Hän on pelannut Afrikan-mestaruuskilpailuissa yhteensä yhdeksän ottelua vuosina 2022, 2024 ja 2026. Alkuvuonna 2024 pelatussa turnauksessa hän voitti mestaruuden ja pelasi loppuottelussa Nigeriaa vastaan täydet minuutit. Välieräottelusta hän oli poissa pelikiellon vuoksi saatuaan puolivälieräottelussa Malia vastaan kaksi varoitusta jo ottelun ensimmäisellä jaksolla. Hän on pelannut tammikuun 2026 loppuun mennessä 35 maaottelua. Hän ei ole tehnyt maaotteluissaan maaleja.

## Lähteet
Gervon Dexter

**Gervon Dexter Sr.** (s. 5. lokakuuta 2001 Lake Wales, Florida, yhdysvaltalainen amerikkalaisen jalkapallon pelaaja. Hänen pelipaikkansa on puolustuksen linjamies. Dexter edustaa NFL-joukkue Chicago Bearsia. Ennen NFL-uraansa hän edusti Floridan yliopiston joukkuetta. Bears varasi hänet toisella kierroksella 53. varausvuorolla . 

Heinäkuussa 2023 Dexter teki Bearsin kanssa nelivuotisen ja yhteensä noin 4,834 miljoonan dollarin arvoisen tulokassopimuksen. Sopimuksen arvosta noin 3,696 miljoonan dollarin arvoinen osuus on taattua rahaa ja sopimus sisältää noin 1,890 miljoonan dollarin arvoisen allekirjoituspalkkion.

Dexter on pelannut 49 NFL:n runkosarjan ottelua. Näissä otteluissa hänellä on yhteensä 115  taklausta, 13,5 pelinrakentajan säkitystä, 42 iskua pelinrakentajaan, neljä rähmäyksen palautusta ja kolme puolustettua heittoa. Dexter on pelannut kaksi NFL:n pudotuspelien ottelua. Näissä otteluissa hänellä on yhteensä neljä taklausta ja yksi isku pelinrakentajaan  

## Huomautukset

## Lähteet
Storträsket (Porvoo)

**Storträsket** on Uudellamaalla Porvoossa Sitlaxin lähellä sijaitseva järvi.

## Maantietoa
Järvi on 1,0 kilometriä pitkä, 570 metriä leveä, ja sen pinta-ala on 27 hehtaaria. Järvellä on kartan mukaan yksi saari.  Sen rantaviivan pituus on 3,4 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka välialueeseen 81V038 se kuuluu. Järven vedenpinnan korkeus on 16,6 metriä mpy. (N2000).

## Lähteet
Lampi (Helsinki, Munkinpuisto)

**Lampi**  on Uudellamaalla Helsingin Munkkiniemessä sijaitseva järvi. Se tunnetaan myös nimellä **Sorsalammikko**.

## Maantietoa
Lampi sijaitsee Munkinpuiston reunalla, ja sen rannalla, osittain jopa sen päällä on Kone Oy:n entisen pääkonttorin eteläinen pääty. Lampi on 190 metriä pitkä, 90 metriä leveä, ja sen pinta-ala on 1,0 hehtaaria. Siinä ei ole saaria. Sen rantaviivan pituus on 450 metriä.

Helsingin kaupungin luontotietojärjestelmässä lampi on merkitty linnustollisesti arvokkaaksi kohteeksi.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka välialueeseen 81V050 se kuuluu. Järven vedenpinnan korkeus on 2 metriä mpy. (N2000).

## Lähteet
Lampi (Helsinki, Korppaanpuisto)

**Lampi** on Uudellamaalla Helsingissä Niemenmäen lähellä sijaitseva järvi.

## Maantietoa
Järvi on 70 metriä pitkä, 50 metriä leveä, ja sen pinta-ala on 1,1 hehtaaria. Järvellä ei ole kartan mukaan saaria. Sen rantaviivan pituus on 800 metriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka välialueeseen 81V050 se kuuluu. Järven vedenpinnan korkeus on 0 metriä mpy. (N2000).

## Lähteet
Svedjaträsket (Raasepori, Kaskimaa)

**Svedjaträsket** on Uudellamaalla Raaseporissa Karjaan lähellä sijaitseva järvi.

## Maantietoa
Järvi on 450 metriä pitkä, 230 metriä leveä, ja sen pinta-ala on 6,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 140900 kuutiometriä. Sen keskisyvyys on 2,1 metriä ja suurin syvyys on 3,5 metriä. Sen rantaviivan pituus on 1,1 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka välialueeseen 81V076 se kuuluu. Järven vedenpinnan korkeus on 39,6 metriä mpy. (N2000).

## Lähteet
Laurin

**Laurin** on muun muassa seuraavien henkilöiden sukunimi:

* Arvid Laurin (1901–1998), ruotsalainen purjehtija
* Alcide Laurin (1880−1905), kanadalainen jääkiekkoilija
* Carl G. Laurin (1868–1940), ruotsalainen toimittaja, kirjailija, opettaja
* Václav Laurin (1865–1930), tšekkiläinen insinööri ja ajoneuvopioneeri
Köneürgençin piirikunta

**Köneürgençin piirikunta** () on hallintoalue Daşoguzin maakunnassa Turkmenistanissa. Sen keskus on Köneürgençin kaupunki. Vuoden 2022 väestönlaskennan mukaan piirikunnassa oli 176&nbsp;784 asukasta.

Amudarjan muodostamalla Horezmin keidasalueella sijaitsevaan piirikuntaan kuuluvat Köneürgençin kaupunki, Bereketin taajama sekä Akderýan, Akgalan, Akýolin, Derýalykin, Ezberkölin, Galkynyşin, Hakykatin, Kyrkgyzin, Maslahatin, Pagtaçyn, Täzegüýçin, Täzeýapin, Täzeýolin ja Watanin kyläneuvostot (*geňeşlik*). Kyliä on yhteensä 72. Kaupunkiväestön osuus on 28,7 prosenttia.

Köneürgençiin johtaa Daşoguzin ja Qońıratin väliseltä rautatieltä haarautuva sivurata. Piirin pääelinkeino on maatalous, joka on erikoistunut puuvillan, viljan, vihannesten ja melonien viljelyyn, lampaiden ja nautakarjan kasvatukseen sekä silkinviljelyyn. Köneürgençissa toimii puuvillanpuhdistamo sekä elintarvike- ja juomateollisuutta. Kaupungin historialliset rakennukset ovat Unescon maailmanperintökohde.

## Lähteet
Grundträsket (Siuntio)

**Grundträsket** on Uudellamaalla Sipoossa Söderkullan lähellä sijaitseva järvi.

## Maantietoa
Järvi on 580 metriä pitkä, 460 metriä leveä, ja sen pinta-ala on 15,6 hehtaaria. Järvellä ei ole kartan mukaan saaria. Sen rantaviivan pituus on 1,6 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Nevas ån valuma-alueeseen (81.043) se kuuluu. Järven vedenpinnan korkeus on 23,3 metriä mpy. (N2000).

## Lähteet
Lillträsk (Sipoo)

**Lillträsk** on Uudellamaalla Sipoossa Tärskogin lähellä sijaitseva lampi.

## Maantietoa
Lampi on 260 metriä pitkä, 70 metriä leveä, ja sen pinta-ala on 1,0 hehtaaria. Lammella ei ole kartan mukaan saaria. Sen rantaviivan pituus on 550 metriä.

## Vesistösuhteet
Lampi sijaitsee Suomenlahden rannikkoaluessa (vesistöaluetunnus 81), jonka Nevas ån valuma-alueeseen (81.043) se kuuluu. Lammen vedenpinnan korkeus on 21 metriä mpy. (N2000).

## Lähteet
Pikkujärvi (Vantaa)

**Pikkujärvi**  on Uudellamaalla Vantaalla  Hämeenkylän lähellä sijaitseva järvi.

## Maantietoa
Järvi on 160 metriä pitkä, 60 metriä leveä, ja sen pinta-ala on 7,6 hehtaaria. Järvellä ei ole kartan mukaan saaria.  Sen rantaviivan pituus on 1,3 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Espoonjoen valuma-alueeseen (81.055) se kuuluu. Järven vedenpinnan korkeus on 19,5 metriä mpy. (N2000).

## Lähteet
Venäjän maahanlaskujoukot

**Venäjän maahanlaskujoukot** ( – **VDV**) on Venäjän asevoimien puolustushaara, joka kuuluu ylipäällikön reserviin. Joukkojen päätehtävä on taistelu vihollisen selustassa, esimerkiksi lentokenttien ja sotasatamien valtaaminen sekä vihollisen poliittisen ja sotilaallisen johdon eliminointi.

Joukot perustettiin 2. elokuuta 1930. Maailmansotien jälkeen joukot ovat osallistuneet taisteluihin Afganistanissa, ensimmäisessä ja toisessa Tšetšenian sodassa sekä Krimin miehityksessä

Maahanlaskujoukkojen vahvuuteen kuului 2 maahanlaskudivisioonaa, 2 ilmarynnäkködivisioonaa, 4 ilmarynnäkköprikaatia, tiedusteluprikaati ja viestirykmentti. Kokonaisvahvuus oli arviolta 45&nbsp;000 sotilasta.
* 7. kaartin ilmarynnäkködivisioona, Novorossijsk
* 11. kaartin ilmarynnäkköprikaati, Ulan-Ude
* 45. kaartin erikoistoimintaprikaati, Kubinka
* 76. kaartin ilmarynnäkködivisioona, Pihkova
* 83. kaartin ilmarynnäkköprikaati, Ussurijsk
* 98. kaartin maahanlaskudivisioona, Ivanovo

Divisioonien kalustona ovat laskuvarjopudotuksiin kelpaavat panssarivaunut, joista uusimpia BMD-3 ja BMD-4 -malleja on käytössä vasta muutamia. Tykistöyksiköt käyttävät 2S9 Nona -kranaatinheitinvaunuja ja hinattavia D-30-tykkejä. Yhdistyneen kuningaskunnan puolustusministeriön mukaan maahanlaskujoukkoja ollaan organisoimassa uudelleen ja ne saavat samalla käyttöönsä termobaarisia raketinheittimiä.

## Lähteet
* 

### Viitteet
Saku Tuomivaara

**Saku Tuomivaara** (s. 17. marraskuuta 2002 Janakkala) on suomalainen lentopalloilija, pelipaikaltaan passari. Hän edustaa virolaista Bigbank Tartua ja on pelannut seuran kanssa Viron sarjassa, Baltian liigassa sekä Challenge Cupissa.

Tuomivaaran pituus on 193 cm ja paino 82 kg. Hänen veljensä Aki Tuomivaara (s. 2. syyskuuta 2004) on myös lentopalloilija, pelipaikaltaan hakkuri.

## Ura
Tuomivaara nousi suomalaisen seurajärjestelmän kautta aikuisten tasolle ja siirtyi myöhemmin kansainvälisille kentille. Kesällä 2023 hän siirtyi VaLePaan, josta ura on jatkunut myöhemmin Raision Loimuun sekä Viroon Bigbank Tartuun.

Bigbank Tartun kokoonpanossa Tuomivaara on merkitty pelinumeroon 3 ja pelipaikaksi passari. Hän on ollut mukana myös seuran euro-otteluissa CEV:n kilpailuissa.

## Seurajoukkueet
* Bigbank Tartu (Viro), 2026–
* Raision Loimu (Suomi), 2024–2025
* Vammalan Lentopallo (Suomi), 2023–2024
* Akaa-Volley (Suomi), 2020–2023

## Pelityyli
Passarina Tuomivaara tunnetaan pelin rytmittämisestä ja hyökkäysten organisoinnista. Hänelle on kuvattu vahvuuksiksi pelinlukutaito ja passien tempo.

## Saavutukset

### Seuratasolla
* SM-hopea (1) – Suomi
* SM-pronssi (1) – Suomi
* Suomen cup-hopea (1) – Suomi
* Viron Supercup-kulta (1) – Viro
* Viron cup-hopea (1) – Viro
## Lähteet
Şabatin piirikunta

**Şabatin piirikunta** () on hallintoalue Daşoguzin maakunnassa Turkmenistanissa. Sen keskus on Şabatin kaupunki. Vuoden 2022 väestönlaskennan mukaan piirikunnassa oli 218&nbsp;075 asukasta.

Hallintoalueen nimenä oli vuoteen 2002 saakka Daşoguzin ja vuoteen 2022 S. A. Nyýazowin piirikunta. Siihen kuuluvat Şabatin kaupunki, Sadylla Rozmetowin taajama sekä Adalatin, Altynýolin, Alyşir Nowaýyn, Asudalykin, Berkararin, Birunin, Bossanin, Diýarin, Gaýratin, Gülüstanin, Hasylçyn, Nowbaharin, Şatlykin ja Şöhratin kyläneuvostot (*geňeşlik*). Kyliä on yhteensä 77. Kaupunkiväestön osuus on 10,0 prosenttia. Vuoden 1995 väestönlaskennan mukaan uzbekit muodostavat yli puolet piirikunnan asukkaista.

Daşoguzin kaupunkia ympäröivän piirikunnan pääelinkeino on maatalous, joka on erikoistunut puuvillan, viljan ja vihannesten viljelyyn, karjanhoitoon ja silkinviljelyyn.

## Lähteet
Hiirlampi (Kirkkonummi)

**Hiirlampi** on Uudellamaalla Kirkkonummella Lapinkylän lähellä sijaitseva järvi.

## Maantietoa
Järvi on 320 metriä pitkä, 130 metriä leveä, ja sen pinta-ala on 2,6 hehtaaria. Järvellä ei ole kartan mukaan saaria. Sen rantaviivan pituus on 700 metriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Mankinjoen valuma-alueeseen (81.057) se kuuluu. Järven vedenpinnan korkeus on 52,2 metriä mpy. (N2000).

## Lähteet
Roberto Piccoli

**Roberto Piccoli** (s. 27. tammikuuta 2001 Bergamo) on italialainen jalkapalloilija. Hän on pelipaikaltaan hyökkääjä ja pituudeltaan 190-senttimetrinen. Hän on Atalantan kasvatti ja edustaa kaudella 2025–2026 Fiorentinaa. Hän pelasi Italian A-maajoukkueessa ensimmäisen kerran vuonna 2025.

Piccoli edusti juniorisarjoissa Tritiumia ja Atalantaa. Hän pelasi Atalantan edustusjoukkueessa ensimmäiset Serie A -ottelunsa huhtikuussa 2019. Hän pelasi Atalantassa kaikkiaan 15 pääsarjaottelua, joista 12 ottelua kaudella 2021–2022, ja teki maalin elokuussa 2021 Torinoa vastaan. Kausina 2020–2025 Piccoli pelasi lainalla Speziassa, Genoassa, Hellas Veronassa, Empolissa, Leccessä ja Cagliarissa yhteensä 119 Serie A -ottelua, joissa hän teki 22 maalia. Näistä maaleista hän teki viisi Spezialle kaudella 2020–2021, viisi Leccelle kaudella 2023–2024 ja kymmenen Cagliarille kaudella 2024–2025. Hän siirtyi Cagliarin omistukseen heinäkuussa 2025, mutta saman vuoden elokuussa seura myi hänet Fiorentinalle 25 miljoonalla eurolla.

Piccoli pelasi Italian alle 15-, alle 16-, alle 18-, alle 19- ja alle 21-vuotiaiden maajoukkueissa. Hän pelasi kaksi ottelua alle 19-vuotiaiden Euroopan-mestaruuskilpailuissa 2019. Italian A-maajoukkueessa hän pääsi vaihdosta hetkeksi kentälle lokakuussa 2025 MM-karsintaottelussa Israelia vastaan.

## Lähteet
Trehörningen

**Trehörningen** on Uudellamaalla Siuntiossa Djupbäckin lähellä sijaitseva järvi.

## Maantietoa
Järvi on 340 metriä pitkä, 280 metriä leveä, ja sen pinta-ala on 3,9 hehtaaria. Järvellä ei ole kartan mukaan saaria. Sen rantaviivan pituus on 1,1 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Estbyån valuma-alueeseen (81.061) se kuuluu. Järven vedenpinnan korkeus on 48,7 metriä mpy. (N2000).

## Lähteet
Rudträsk (Siuntio)

**Rudträsk** on Uudellamaalla Siuntiossa Kelan lähellä sijaitseva järvi.

## Maantietoa
Järvi on 400 metriä pitkä, 140 metriä leveä, ja sen pinta-ala on 2,0 hehtaaria. Järvellä ei ole kartan mukaan saaria. Sen rantaviivan pituus on 1,0 kilometriä.

## Vesistösuhteet
Järvi sijaitsee Siuntionjoen vesistössa (vesistöaluetunnus 22), jonka Vikträskin alueeseen (22.001) se kuuluu. Järven vedenpinnan korkeus on 30,3 metriä mpy. (N2000).

## Lähteet
Luntoträsket

**Luntoträsket** tai **Luntoträsk** on Uudellamaalla Siuntiossa Backan lähellä sijaitseva järvi.

## Maantietoa
Järvi on 190 metriä pitkä, 100 metriä leveä, ja sen pinta-ala on 1,6 hehtaaria. Järvellä ei ole kartan mukaan saaria. Sen rantaviivan pituus on 500 metriä.

## Vesistösuhteet
Järvi sijaitsee Siuntionjoen vesistössa (vesistöaluetunnus 22), jonka Tjusträskin alueeseen (22.002) se kuuluu. Järven vedenpinnan korkeus on 47,8 metriä mpy. (N2000).

## Lähteet
Kimpari

**Kimpari** on Uudellamaalla Siuntiossa Yövilän lähellä sijaitseva järvi.

## Maantietoa
Järvi on 490 metriä pitkä, 190 metriä leveä, ja sen pinta-ala on 5,6 hehtaaria. Järvellä on kartan mukaan yksi saari. Sen rantaviivan pituus on 1,2 kilometriä.

## Vesistösuhteet
Järvi sijaitsee Siuntionjoen vesistössa (vesistöaluetunnus 22), jonka Björnträskin alueeseen (22.003) se kuuluu. Järven vedenpinnan korkeus on 62,9 metriä mpy. (N2000).

## Lähteet
Liukoi

**Liukoi** on Uudellamaalla Vihdissä Tervalammen lähellä sijaitseva järvi.

## Maantietoa
Järvi on 370 metriä pitkä, 170 metriä leveä, ja sen pinta-ala on 3,7 hehtaaria. Järvellä ei ole kartan mukaan saaria. Sen rantaviivan pituus on 900 metriä.

## Vesistösuhteet
Järvi sijaitsee Siuntionjoen vesistössa (vesistöaluetunnus 22), jonka Palojärvenkosken alueeseen (22.004) se kuuluu. Järven vedenpinnan korkeus on 76,8 metriä mpy. (N2000).

## Lähteet
Grodträsk

**Grodträsk** on Uudellamaalla Siuntiossa Lempansin lähellä sijaitseva järvi.

## Maantietoa
Järvi on 300 metriä pitkä, 180 metriä leveä, ja sen pinta-ala on 1,2 hehtaaria. Järvellä ei ole kartan mukaan saaria. Sen rantaviivan pituus on 750 metriä.

## Vesistösuhteet
Järvi sijaitsee Siuntionjoen vesistössa (vesistöaluetunnus 22), jonka Kyrkån valuma-alueeseen (22.006) se kuuluu. Järven vedenpinnan korkeus on 53,9 metriä mpy. (N2000).

## Lähteet

}
Myrslättenin hiekkakuoppa (pohjoinen)

**Myrslättenin hiekkakuoppa** tai **66760272504185** on Uudellamaalla Siuntiossa Munksin lähellä sijaitseva järvi.

## Maantietoa
Järvi on 710 metriä pitkä, 350 metriä leveä, ja sen pinta-ala on 11,3 hehtaaria. Järvellä on kartan mukaan kaksi saarta. Sen rantaviivan pituus on 2,9 kilometriä.

## Vesistösuhteet
Järvi sijaitsee Siuntionjoen vesistössa (vesistöaluetunnus 22), jonka Kyrkån valuma-alueeseen (22.006) se kuuluu. Järven vedenpinnan korkeus on 20 metriä mpy. (N2000).

## Lähteet
Ukkolan tekolampi (Lohja)

**Ukkolan tekolampi** on Uudellamaalla Lohjassa Lieviön lähellä sijaitseva järvi.

## Maantietoa
Järvi on 380 metriä pitkä, 180 metriä leveä, ja sen pinta-ala on 3,7 hehtaaria. Järvellä on kartan mukaan yksi saari. Sen rantaviivan pituus on 900 metriä.

## Vesistösuhteet
Järvi sijaitsee Siuntionjoen vesistössa (vesistöaluetunnus 22), jonka Risubacka ån valuma-alueeseen (22.007) se kuuluu. Järven vedenpinnan korkeus on 68,3 metriä mpy. (N2000).

## Lähteet
Lampi (Kirkkonummi, Kurkisto)

**Lampi** on Uudellamaalla Kirkkonummella Kurkiston lähellä sijaitseva järvi.

## Maantietoa
Järvi on 240 metriä pitkä, 100 metriä leveä, ja sen pinta-ala on 1,4 hehtaaria. Järvellä on kartan mukaan yksi saari. Sen rantaviivan pituus on 650 metriä.

## Vesistösuhteet
Järvi sijaitsee Siuntionjoen vesistössa (vesistöaluetunnus 22), jonka Harvsån valuma-alueeseen (22.008) se kuuluu. Järven vedenpinnan korkeus on 50 metriä mpy. (N2000).

## Lähteet
Maggböle träsk

**Maggböle träsk** on Uudellamaalla Inkoossa Degerbyn lähellä sijaitseva järvi.

## Maantietoa
Järvi on 630 metriä pitkä, 250 metriä leveä, ja sen pinta-ala on 8,6 hehtaaria. Järvellä ei ole kartan mukaan saaria. Sen rantaviivan pituus on 1,6 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Ingarskila ån valuma-alueeseen (81.064) se kuuluu. Järven vedenpinnan korkeus on 34,3 metriä mpy. (N2000).

## Lähteet
Tjärnen (Inkoo, Nötterdalen)

**Tjärnen** on Uudellamaalla Inkoossa Nöttdalenin lähellä sijaitseva järvi.

## Maantietoa
Järvi on 190 metriä pitkä, 110 metriä leveä, ja sen pinta-ala on 1,4 hehtaaria. Järvellä ei ole kartan mukaan saaria. Sen rantaviivan pituus on 450 metriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Ingå ån valuma-alueeseen (81.066) se kuuluu. Järven vedenpinnan korkeus on 35,5 metriä mpy. (N2000).

## Lähteet